Publication: Magyar Közlöny
Issue: MK-2010-5 (Year: 2010, Number: 5)
Era: contemporary
Section: Melléklet az 1004/2010. (I. 21.) Korm. határozathoz
Paragraph Index: 613

3. A férfi-nõi részvétel aránytalanságai csökkentésének támogatása a politikai és gazdasági döntéshozatalban, valamint a tudomány területén A döntéshozatalra vonatkozó általános cél, hogy a stratégia által meghatározott idõtartam végére, vagyis 2021-re Magyarország felzárkózzon az EU-s országok középmezõnyébe a nõknek a politikai és gazdasági döntéshozatalban, valamint a tudomány területén elfoglalt helyét illetõen. A felzárkózást nem csak a nemzetközi kötelezettségek, és a nemzetközi mezõnytõl való leszakadás teszi szükségessé. Ezen kívül a patriarchális és konzervatív társadalomban a nõk helyzete tartósan akadályozhatja Magyarország felzárkózását és pozitív teljesítményét. Bizonyított tény, hogy a döntéshozatalban a sokszínûség, a többféle szempont érvényesítése elõny. Minden dokumentum hangsúlyozza – és minden tapasztalat igazolja –, hogy a nemek közötti egyenlõtlenség a politikai és a gazdasági döntéshozatalban negatívan befolyásolja az ország egészének nem csak a megítélését, de a teljesítményét is. A kontraszelekció, egy bizonyos csoport (mégha rejtett) diszkriminációja, az elõítéletek a teljesítmény rovására mennek. Nemzeti érdek, hogy ez ne így legyen. A nemzeti érdeken kívül az európai elvárások, a Roadmap irányelvei szintén intézkedéseket igényelnek. A magyar társadalom patriarchális és konzervatív értékei nagyrészt megerõsítést nyernek a jelenlegi döntéshozók megnyilvánulásaiban, a nemek közötti egyenlõségrõl hangoztatott nézeteikben vagy éppen a hallgatásukban. Ezért alapvetõ feladat, hogy megértsék a problémát, azonosuljanak azzal, és kezdeményezõen lépjenek fel annak orvoslásában.

Source: https://magyarkozlony.hu/hivatalos-lapok/2d84da0827e235ccdaadcc12449bbd431678c162/dokumentumok/7df026c7ac76a5c5da52cd5957a41f77d8451405/letoltes